kardosdrur/scandi-wiki huggingface dataset:
Montana Jones

Montana Jones var en amerikansk tegnefilmserie, tegnet i Japan, og vist fra 1994 til 1995. Serien blev i Danmark vist på TV3, i slutningen af 1990'erne.

Handling 
Serien handler om den Indiana Jones inspirerede løve, Montana Jones. Montana er arkæolog, ligesom Indiana Jones, og serien foregår også omkring 2. verdenskrig. Episoderne foregår bl.a. i Cambodja, Mexico og Frankrig. Faktisk foregår en episode i Danmark.

Personer

Montana Jones 
Montana søger altid det ukendte og er ikke bange for at gøre farlige ting. Sammen med sin onkel Alfred, rejser han jorden rundt for at finde skatte til Alfreds lærer, Gerrit. Gruppens planer bliver ofte ødelagt af Lord Zero. Montana arbejder i sin tantes restaurant for at kunne betale sin flyvemaskine Kitty, en Supermarine GS vandflyver, der altid har brug for reperation. Han bor på kysten i Boston.

Alfred Jones 
Alfred elsker at studere gamle kulturer, mærkelige sprog og skatte. På den anden side hader han dog at rejse, og farlige ting. Og han kan ikke svømme. Disse ting gør ham stik modsat hans nevø Montana. Men sammen er de et godt hold. Alfred elsker sin mor, og spiser ofte spaghetti bolognese.

Melissa Sone 
Melissa Sone hjælper ofte Montana og Alfred, og er datter af en diplomat. Hun er selv journalist og nyder at shoppe og tage på eventyr med Alfred og Montana. I den sidste episode afsløres det at hendes far er Professor Gerrit, hvilket forklarer hvorfor Melissa altid var det rette sted, på det rette tidspunkt, til at hjælpe Montana og Alfred.

Lord Zero 
Lord Zero er seriens skurk, som altid forsøger at snuppe de hemmelige skatte lige for næsen af Montana og Alfred. Somregel går hans planer i vasken pga. en fejl fra hans kompagnonger Slim, Slam eller Dr. Nitro. Lord Zeros vandrestav har en masse funktioner som han bruger til sin fordel. Han er altid i dårligt humør.

Slim & Slam 
Slim og Slam er de dumme medhjælpere til Lord Zero. De er ofte skyld i at ødelægge Lord Zeros planer.

Dr. Nitro 
Doctor Nitro er Lord Zeros professor, og er et rigtigt geni. Han opfinder heleitden nye maskiner der skal hjælpe Lord Zero med at få fat på skattene.

Danske stemmer 
 Esper Hagen
 Vibeke Hastrup
 Johan Vinde Larsen
 Peter Røschke
 Niels Weyde

Animerede tv-serier
The Temple

The Temple er en fiktiv lokalitet i den amerikanske tv-serie Lost.

Der vides endnu ikke noget om templet, andet end det er der The Others er på vej til, efter de forlod Otherville. Benjamin Linus anførte indledningsvist gruppen, men overlod ansvaret til Richard Alpert, da Ben drog af sted for at standse The Castaways i at kontakte Naomi Dorrets besætning.

Lost
Mike Lockwood

Mike Lockwood (født 25. august 1971, død 6. november 2003) var en amerikansk fribryder, bedst kendt som Crash Holly da han kæmpede for WWF.

Biografi 
Mike Lockwood debuterede som wrestler i 1989. Han kæmpede for Bay Area Wrestling indtil 1994 som Johnny Pearson. I 1996 kæmpede Lockwood for All Pro Wrestling som "The Leprechaun" Erin O'Grady. Lockwood blev efter en række populære kampe med Vic Grimes, kontaktet af ECW ang. en kontrakt. Et tilbud han modtog. Kort tid efter debuterede han for World Wrestling Federation som Crash Holly.

Referencer

Eksterne henvisninger 

 
 

Wrestlere fra USA
Personer fra Californien
Den 13. kriger

Den 13. kriger er en amerikansk film fra 1999, instrueret af John McTiernan og baseret på den amerikanske forfatter Michael Crichtons roman The Eaters of the Dead (dansk titel Dødsæderne), der igen er baseret på den arabiske rejsende Ibn Fadlan autentiske beretninger fra 900-tallet og en løs fortolkning af Beovulf-kvadet fra 600-tallet. 

Den handler om Ibn Fadlan (Antonio Banderas), en muslimsk handelsmand. Ibn Fadlan har en kærlighedsaffære med en af sultanens elskerinder og på grund af dette bliver han sendt af sted til norden som ambassadør. Undervejs støder Ibn Fadlan og hans følge ind i en flok nordiske krigere. 

I norden hærger en mystisk fjende. Så de nordiske krigere må vende tilbage til deres land for at redde det. De spørger en spåkone til råds. Hun fortæller at de skal udvide flokken fra 12 til 13 og den 13. kriger skal være mørk og må ikke stamme fra norden. Derfor tager Ibn Fadlan rollen som den 13. kriger.

Rollebesætning 
 Antonio Banderas : Ahmed ibn Fadlan
 Vladimir Kulich : Beowulf
 Dennis Storhøi : Herger
 Clive Russell : Helfdane
 Richard Bremmer : Skeld
 Tony Curran : Weath
 Omar Sharif : Melchisidek
 Erick Avari : Karavan fører
 Sven Wollter : Kong Hrothgar
 Diane Venora : Dronning Weilew
 Asbjorn Riis : Halga
 Bjørn Ove Pedersen : Wulfgar

Eksterne henvisninger 
 

Amerikanske film fra 1999
Actionfilm fra USA
Film der foregår i vikingetiden
Film baseret på middelalderlige legender
Adept

Adept Manager er en grafisk brugerflade til Advanced Packaging Tool designet til KDE. Den udvikles af Peter Ročkai, og støttes af Canonical Ltd. gennem Kubuntu, hvor den afløste Kynaptic som pakkehåndteringsprogram.

Egenskaber 
Blandt Adept's egenskaber er:

 Hentning og installation af software fra arkiver
 Afinstallation af software
 Opdatering af software og operativsystem

Se også 

 Synaptic Package Manager

Eksterne henvisninger 

Fri software
Pakkeforvaltnings-relaterede programmer Linux
Grand Rapids (Minnesota)

Grand Rapids er en amerikansk by og administrativt centrum i det amerikanske county Cook County i staten Minnesota. I 2000 havde byen et indbyggertal på .

Eksterne henvisninger 

 

Byer i Minnesota
Marlene Harpsøe

Marlene Harpsøe (født 3. august 1983 i Humlebæk) er en dansk politiker, der var folketingsmedlem for Dansk Folkeparti 2007-2011 og igen 2015-2019. Siden 2014 har hun derudover været byrådsmedlem i Helsingør Kommune for DF. Hun skiftede til Danmarksdemokraterne i august 2022 og blev samtidig folketingskandidat for partiet.

Baggrund 
Marlene Harpsøe er sproglig student fra Espergærde Gymnasium i 2002, har læst HGS på Hillerød Handelsskole 2004 og er uddannet kontorassistent fra Accoat A/S (2006). Hun arbejdede som kontorassistent hos Dansk Folkeparti fra 2006 til 2007. Hun bor i Espergærde.

Politisk karriere 
Harpsøe var politisk næstformand for Dansk Folkepartis Ungdom i 2005-2007 og har været lokalforeningsformand for DFU i Nordsjælland og bestyrelsesmedlem i Dansk Folkepartis lokalafdeling i Fredensborg Kommune.

Harpsøe blev valgt til Folketinget ved Folketingsvalget 2007 for Nordsjællands Storkreds med 6.096 stemmer, blot to stemmer mere end Martin Kelkelund, der fik 6.094.
Kelkelund havde fået 1713 personlige stemmer og Harpsøe 91 færre, og det var således ikke personlige stemmetal, der afgjorde valget mellem de to. Ved valget i 2011 blev hun ikke genvalgt til Folketinget, da ét af Dansk Folkepartis to mandater i Nordsjælland forsvandt. Efter folketingsvalget 2015 kom hun igen i Folketinget, men mistede sit mandat efter valget i 2019. Siden 2014 har hun siddet i Helsingør Byråd.

I august 2022 annoncerede hun sin indmeldelse i Danmarksdemokraterne og blev samtidig udpeget til folketingskandidat for partiet ved næste folketingsvalg i Nordsjællands Storkreds.

Referencer

Eksterne henvisninger 
 

Folketingsmedlemmer i 2000'erne
Folketingsmedlemmer i 2010'erne
Tidligere folketingsmedlemmer fra Dansk Folkeparti
Kommunalbestyrelsesmedlemmer fra Dansk Folkeparti
Kommunalbestyrelsesmedlemmer fra Danmarksdemokraterne
Folketingskandidater fra Danmarksdemokraterne
Delos

Delos er en græsk ø i Kykladerne i det Ægæiske hav.

Den lille ø (40 km²) var et vigtigt religiøst centrum i oldtiden. Apollo og Artemis siges at være født her, og der er mange kulturmonumenter. Hele øen er på UNESCOs verdensarvsliste.

Det var mødestedet for det Deliske Søforbund. Under romerne blev Delos et af Middelhavets vigtigste slavemarkeder.

Gallery

Se også 

Kykladerne
Oldtidsbyer
Sædbank

En sædbank er en facilitet, der står for indsamling, behandling, lagring og distribution af sædceller fra sæddonorer. Den nedfrosne sæd benyttes typisk til behandling af barnløse og til international fertilitetsforskning. Begrebet "bank" kan opfattes som misvisende da der ikke er mange ligheder med den traditionelle opfattelse af en bank (et pengeinstitut). Ordet er dog oversat fra engelsk, hvilket er grunden til at netop dette begreb benyttes. Her refererer det funktionen at opbevare sæd, parallelt til banker der i gamle dage skulle have en guldreserve svarende til deres samlede indlån.

De første to sædbanker i verden blev åbnet i Iowa City (USA) og Tokyo (Japan) i 1965.

Der findes i dag 3 sædbanker i Danmark

Eksterne henvisninger 

Lægevidenskab
Talgkirtel

Talgkirtler er små kirtler der findes i huden på pattedyr. På mennesker findes de over hele kroppen på nær i håndfladerne og fodsålerne, men oftest i hårdækkede områder af kroppen hvor de er forbundene med hårsækkene. Talgkirtler findes også på områder af kroppen uden hår: øjenvipperne, penis, de indre skamlæber og brystvorterne.

Talg 
Talgkirtler sekreter en fedtholdig olieagtig substans kaldet talg (sebum). Talg produceres fra fedt og døde fedtproducerende celler. Talg har til formål at beskytte og vandtætte hår og hud og sørge for det ikke tørrer ud, bliver skrøbelig og revner. Det kan også hæmme væksten af mikroorganismer på huden.

Sammensætning 
Sammensætningen af talg varierer fra art til art. I mennesker er indholdet som følger:

Referencer 

Kirtler
Folketingets formand

Folketingets formand er parlamentsformanden for Folketinget i Danmark. Posten blev oprettet i 1850, året efter Grundlovens vedtagelse. Formanden indgår desuden i Folketingets præsidium, som leder Folketingets arbejde. Præsidiet vælges ved hver folketingssamlings begyndelse, og består af en formand og indtil fire næstformænd fra de fire største partier i Folketinget udover formandens parti. En ny formand vil for det meste være fra samme parti som statsministeren, men kampvalg kan dog forekomme. Efterfølgende vil formanden dog normalt altid blive genvalgt uden modkandidater, også selvom regeringsmagten skifter. Folketingets formand er også den øverste chef for Folketingets Administration, som tæller cirka 400 ansatte.

Den nuværende formand for Folketinget er Søren Gade fra Venstre.

Liste over formænd for Folketinget 
Nedenfor er en liste over alle formænd for Folketinget:

Se også 
 Formænd for Landstinget (1850-1953)
 Folketingets Præsidium

Referencer 
 Noter

 Fodnoter

Eksterne links 
 Folketingets formand  på ft.dk

Formand
Parlamentsformænd
Freddy Blak

Freddy Blak (født 8. marts 1945 i Odense) er tidligere europaparlamentsmedlem og nuværende regionsrådsmedlem i Region Sjælland, valgt for Socialdemokratiet.

Freddy Blak er uddannet smed fra Nakskov Skibsværft i 1965, men har arbejdet som sælger indenfor kontorbranchen, ligesom han har været ligestillingskonsulent i fagforbundet HK. Fra juli 1989 til juli 2004 var han medlem af Europa-Parlamentet for Socialdemokraterne, hvor han var medlem af budgetkontroludvalget, svindeludvalget, arbejdsmarkedsudvalget, menneskerettighedsudvalget, og ombudsmandsudvalget. Herhjemme var han medlem af Næstved Byråd fra 2002-2007. I 2002 meldte Freddy Blak sig ud af Socialdemokraterne for at undgå en eksklusion for sit dobbeltmandat og fortsatte i parlamentet som 'fri' socialdemokratisk løsgænger.

I årene som parlamentsmedlem var han med til at afsløre kummerlige forhold på børnehjem og institutioner for sindslidende i bl.a. Grækenland, Albanien og Rumænien. Ved kommunalvalget i 2005 blev han ikke genvalgt, men ved valget til Region Sjælland blev han valgt for sin egen tværpolitiske liste, Blaklisten. Freddy Blak er bestyrelsesmedlem i Femern Bælt. Han opnåede ikke genvalg til regionsrådet i 2009. I 2012 meldte han sig igen ind i Socialdemokratiet.

Bibliografi 
 25 øloplevelser i Bruxelles med Freddy Blak (2008)
 Blak Out (2003)
 Politik er at blande sig
 Mine Europæiske Fristelser

Medlemmer af Europa-Parlamentet fra Danmark 1989-1994
Medlemmer af Europa-Parlamentet fra Danmark 1994-1999
Medlemmer af Europa-Parlamentet fra Danmark 1999-2004
Kommunalbestyrelsesmedlemmer fra Socialdemokraterne
Personer fra Odense
Medlemmer af Næstved Byråd
Regionsrådsmedlemmer fra Socialdemokratiet
Mads Knarreborg

Mads Knarreborg (født 10. maj 1978) er en dansk skuespiller.

Han er uddannet på Odense Teaters Skuespillerskole i 2004. Han er blandt andet kendt fra TV3-dramaserien Hvide løgne (1998-2001), hvor han spillede overlægesønnen Oliver Hald. Han har desuden medvirket i tv-serierne Toast (DR, 1999) og Nynne (TV3, 2006).

På de skrå brædder har han medvirket i 7 x 17, Kierkegaard, Big Brother, Busters Verden, Merlin og Kærlighedens farve – alle på Odense Teater (2004-2006), i Blodbrødre på Det Danske Teater (2005), The Producers på Det Ny Teater (2006), Hamlet på Gladsaxe Ny Teater (2007) og musicalen Matador i Operaen, København (2007). I musicalen Matador spillede Knarreborg rollen som den kommunistiske jernbanearbejder Laurits "Røde" Jensen.

Filmografi 
Spillefilm

 Fluerne på væggen (2005)
 Gudsforladt (2014)

Serier

 Hvide løgne (1998-2001)
 Toast (DR, 1999)
 Nynne (TV3, 2006)

Revyer

 Nykøbing F Revyen (2009)
TamTam i Glassalen (2016)

Eksterne henvisninger 
 

Skuespillere fra Danmark
Virginia Northern Viticultural Region

Virginia Northern Viticultural Region er én af staten Virginias seks officielle vindyrkende regioner. Regionen ligger inden for Virginia American Viticultural Area (AVA), men der er endnu ikke godkendt lokale AVA'er i regionen. På trods af dette regnes vinene fra denne region for at være nogle af de bedste, der produceres i Virginia. 

38 vinerier ligger i regionen, hvor der dyrkes et rigt udvalgt af forskellige druesorter, såvel vitis vinifera (europæiske sorter) som lokale amerikanske sorter. Blandt de druer, der dyrkes i området, er blandt andre viognier, chardonnay, sauvignon blanc, petit verdot, tannat, fer servadou, cabernet sauvignon, petit manseng, muscat (drue), riesling, grüner Veltliner, scheurebe, semillon, zinfandel, merlot, cabernet franc, pinot noir, seyval, chambourcin og vidal. Specielt for regionen er dens fokus på cabernet franc druen, som er ved at blive Virginias mest udbredte drue. I regionen er der flere vinproducenter, der producerer vine på 100% cabernet franc, hvilket kun ses få steder uden for USA.

Eksterne henvisninger 
Vinguide for Virginia
Oversigt over vinproducenter i regionen

USA's vindistrikter
Mittelos

Mittelos BioScience (nogle gange kaldt Mittelos Laboratories) er en fiktiv organisation i den amerikanske tv-serie Lost. "Mittelos" er et anagram for "lost time," der på dansk betyder "tabt tid."

Baggrund 

Mittelos BioScience forsker i biologi, herunder fertilitet.

Om Mittelos BioScience rent faktisk er et selskab, eller om det er dæknavn, er ikke bekræftet. Omend det hentydes i One of Us hvor Juliet Burke erkender hun aldrig har hørt om Mittelos BioScience.

Mittelos har en indkvartering i nærheden af Portland, USA, hvorfra de med ubåden kan rejse ud til øen.

Fodnoter 

Fiktive virksomheder
Kim Jansson

Kim Jansson (født 6. maj 1957) er en dansk skuespiller.
Han er uddannet fra Skuespillerskolen ved Århus Teater og fik sit gennembrud i 1986 i Erik Clausen-filmen Manden i månen. Året forinden medvirkede han i Den kroniske uskyld.

Filmografi

TV-serier 
 TAXA (1997-1999)
 Hvide løgne (1998-2001)
 Rejseholdet (2000-2003, afsnit nr. 7)
 Nynne (2006)
 Anna Pihl (2008)
 Livvagterne (2009)

Spillefilm 
 Midt om natten (1984)
 Den kroniske uskyld (1985)
 Manden i månen (1986)
 Opbrud (1988)
 Isolde (1989)
 Christian (1989)
 Manden der ville være skyldig (1990)
 Den store badedag (1991)
 Drengene fra Sankt Petri (1991)
 Møv og Funder (1991)
 Riget II (1997)
 Ørnens øje (1997)
 Sunes familie (1997)
 Skyggen (1998)
 Den blå munk (1998)
 Besat (1999)

Eksterne links 
 

Skuespillere fra Danmark
Remi Lewerissa

Remi Lewerissa (født 30. oktober 1960) er en dansk skuespiller.

Han er uddannet på Skuespillerskolen ved Odense Teater i 1984 og er blandet kendt for sin medvirken i tv-serien Hvide løgne og for at lægge stemme til Chap i Disneys Chip & Chap: Nøddepatruljen. Han har arbejdet som freelanceskuespiller på de fleste teaterscener i København, blandt andet på Betty Nansen Teatret. Lewerissa underviser desuden på Krogerup Højskole.

Eksterne henvisninger 
 

Skuespillere fra Danmark
Emilie de Ravin

Emilie de Ravin (født 27. december 1981) er en australsk skuespiller, bl.a. kendt for sin rolle som den højgravide Claire Littleton i den amerikanske tv-serie Lost og rollen som Belle i tv-serien Once Upon a Time.

Filmografi 
  Remember me (2010) .... Ally Craig
 Public Enemies (2009) .... Anna Patzke
 Wicked: Witch (2008) .... Amanda Anderson
 The Perfect Game (2008) .... Frankie
 Ball Don't Lie (2007)
 The Hills Have Eyes (2006) .... Brenda Carter
 Santa's Slay (TV 2005) .... Mary 'Mac' Mackenzie
 Brick (2005) .... Emily Kostich
 Lost (2004–) .... Claire Littleton
 The Handler (2004) .... Gina
 Carrie .... Chris Hargensen
 Roswell (1999–2001) .... Tess Harding
 BeastMaster (1999–2000) .... Dæmonen Curupira
 Once Upon A Time (2011-2018) .... Belle French

Eksterne henvisninger 

 

Skuespillere fra Australien
Michael Emerson

Michael Emerson er en amerikansk skuespiller, bl.a. kendt for sin rolle som den manipulerende Benjamin Linus i tv-serien Lost

Eksterne henvisninger 
 

Skuespillere fra Iowa
Fluernes Herre

Fluernes Herre (originaltitel: Lord of the Flies) er en roman af den engelske forfatter William Golding. Den udkom første gang i 1954. Den første danske udgave kom i 1960.

Bogen handler om en gruppe engelske drenge, der under en atomkrig strander på en øde ø helt uden voksne. De prøver at organisere sig og at skabe et samfund reguleret ved love osv. Men de ender med at bekrige hinanden. To (muligvis tre) af børnene bliver slået ihjel af de andre på øen i løbet af fortællingen.
Hovedpersonerne i historien er Jack og Ralph.

Bogen er filmatiseret to gange, af Peter Brook 1963 og af Harry Hook 1990.

Litteratur i 1954
Romaner fra England
Bengalen

Bengalen er et historisk område i nordøst-Indien.

Landets kerne er det enorme delta af Ganges men mange omegne har ofte været inkluderet i det politiske begreb "Bengal."

I historisk tid har størstedelen af befolkningen talt indoariske sprog som bengali. Andre sprogfamilier (Dravidiske, Munda) fandtes i bakkelandene på Bengalens periferi.

Allerede i oldtiden kom europæiske handelsmænd til Bengal; Plinius den Ældre bemærker at i hans tid tog det en uge at sejle dertil fra Ceylon. Indbyggerne, oprindelig hinduer eller buddhister, begyndte at gå over til Islam i midelaldern.

I moderne tider var der mange europæiske kolonikøbsteder i Bengalen fra 17. århundrede: Kolkata (England), Chandannagar (Frankrig), Serampore (Danmark), Hugli-Chinsura (Holland). Området var under Mogulrigets myndighed men blev i praksis selvstændig i 18. århundred.

Briterne overtog magten i 1765. Der var stor skandale og flere retsager over hvordan det Britiske Ostindiske Kompagnis funktionærer beriget sig, men disse administrative problemer blev løst og Bengalen blev til Britisk Indiens vigtigste provins. Kolkata var provinsens og kejserrigets hovedstad 1772-1911, og også et vigtig intellektuelt centrum, fx hovedkvarteret af "The Asiatic Society of Bengal."

I 19. århundrede begyndte en reformbevægelse hos indbyggerne, den Bengalske Renaissance, der grundlage moderne Indiens literatur og politik.

I 1905 besluttede den britiske Vicekonge Curzon at splitte Bengalen. For administrativ bekvemmelighed tænkte han at skære Bengalen midt over uden hænsigt for den blomstrende bengalske nationalisme. I 1912, efter flere års uro (inkl. bombeattentater), måtte delingen annulleres.

Man gennemførte en ny plan: de ydre områder af Bengalprovinsen, der ikke var bengali-talende, blev adskilt som provinserne Bihar, Orissa og Assam. Den centrale bengali-talende område splittedes ikke. (På same tidspunkt blev Delhi, hvor nationalisterne havde mindre indflydelse, Britisk Indiens nye hovedstad.)

Men da Indien og Pakistan blev selvstændige i 1947 måtte Bengalen alligevel deles: de vestlige hindubeboede egne blev til den indiske delstat Vestbengalen og de østlige muslimbeboede egne blev til Østpakistan. I 1971 blev Østpakistan selvstændig under navnet Bangladesh.

Indiens geografi
Brown University

Brown University er et amerikansk universitet grundlagt i 1764 og beliggende i byen Providence, Rhode Island, den tredjestørste by i New England (USA). Universitetet er med i den prestigefulde Ivy League.

Eksterne henvisninger 

 Brown University's officielle hjemmeside

Universiteter i Rhode Island
Ivy League
Providence
Etableret i 1764
KANUKOKA

KANUKOKA (akronym for Kalaallit Nunaanni Kommunit Kattuffiannit, dansk navn: De Grønlandske Kommuners Landsforening) er en sammenslutning af grønlandske kommuner, der ledes af foreningens formand, Martha Abelsen.

Organisationens mål er at fremme samarbejdet mellem Grønlands fire kommuner, Kujalleq Kommune, Qaasuitsup Kommune, Qeqqata Kommune og Sermersooq Kommune. KANUKOKA organiserer de grønlandske kommunalvalg fra sit hovedkvarter i Godthåb; det seneste valg blev gennemført i 2008, hvor der valgtes medlemmer til overgangsudvalgene for de grønlandske kommuner ifm. landets strukturreform. Alle grønlandske kommuner er i øjeblikket medlemmer af foreningen. Foreningens årlige budget er på 12,5 millioner kroner, som betales direkte af de kommunale budgetter.

Historie 

KANUKOKA blev grundlagt den 24. juli 1972 for at styrke det kommunale selvstyre og påvirke opgavefordelingen mellem det daværende hjemmestyre og kommuner. På det tidspunkt var der 18 kommuner i Grønland. Efter kommunalreformen af 2008, der trådte i kraft den 1. januar 2009, var der blot fire, og amterne blev nedlagt. To af kommunerne, Qaasuitsup og Sermersooq, er hhv. verdens største og næststørste kommune med et areal på 660.000 km2 og 531.900 km2,

Samarbejdet mellem kommunernen blev imidlertid ikke godt, og 2016 trak Kommuneqarfik Sermersooq sig fra foreningen, da de mente de ikke fik den forventede støtte fra foreningen.

KANUKOKA blev nedlagt tirsdag d. 31. juli 2018.

Henvisninger

Eksterne henvisninger 
 KANUKOKA's hjemmeside 

Grønlands politik
Kommuner i Grønland